b'\n_START_ARTICLE_\n\xc5\xa0panski imperij\n_START_SECTION_\nPodro\xc4\x8dja \xc5\xa0panskega imperija\n_START_PARAGRAPH_\nNi soglasja med zgodovinarji glede odgovora na vpra\xc5\xa1anje, katera podro\xc4\x8dja je obsegal \xc5\xa0panski imperij. Problem nastane prvenstveno v razmejitvi med posestmi \xc5\xa0panije na \xc4\x8delu s kraljem in kraljevih nasledstvenih posesti. Tako se pojavi problem \xc5\xa1panske Nizozemske, ki se tradicionalno uvr\xc5\xa1\xc4\x8da kot del imperija, po drugi strani pa jo nekateri zgodovinarji izklju\xc4\x8dujejo in trdijo da so to osebne nasledstvene posesti Habsbur\xc5\xbeanov.\n_START_SECTION_\nZapu\xc5\xa1\xc4\x8dina\n_START_PARAGRAPH_\nS \xc5\xa1irjenjem \xc5\xa1panskega kolonialnega imperija se je \xc5\xa1iril tudi vpliv \xc5\xa1pan\xc5\xa1\xc4\x8dine in kulture. \xc5\xa0panija je, kot izrazito katoli\xc5\xa1ka dr\xc5\xbeava, \xc5\xa1irila verski nauk katoli\xc5\xa1ke Cerkve nasilno s pokristjanjevanjem lokalnega prebivalstva._NEWLINE_Rezultati stoletne dominacije \xc5\xa0panije so vidni \xc5\xa1e danes. \xc5\xa0pan\xc5\xa1\xc4\x8dina je v vseh dr\xc5\xbeavah, ki so nastale na podro\xc4\x8dju nekdanjega imperija uradni jezik. Ve\xc4\x8dina prebivalcev (ponekod skoraj  stoodstotno) so katoli\xc4\x8dani._NEWLINE_\xc5\xa0panija (podobno kot Zdru\xc5\xbeeno kraljestvo) \xc5\xa1e naprej razvija posebne odnose z dr\xc5\xbeavami, ki so bile del njenega imperija.'